      Buvo gauti Tiekėjo paklausimai/rekomendacijos, teikiame atsakymus.

    1 Klausimas. Tiekėjas mano, kad Perkančioji organizacija atsakydama į pateiktą pastebėjimą neteisingai traktuoja „komponento“ ir „pirkimo objekto“ sąvokas, prilygindama atskirus produktus komponentams, o ne kaip pirkimo objekto, kurį Jūsų vykdomame pirkime sudaro atskirai kompiuteriai, monitoriai, pelės bei klaviatūros. 

1 Atsakymas. Patiksliname, kad tekiant pasiūlymą III pirkimo objekto dalyje, pozicijose: 2 „Stacionarus kompiuteris su dviem monitoriais, 3 vnt.“ bei 3 „Kompiuteris darbo vietai“ monitoriai, klaviatūros bei pelės neprivalo būti to paties gamintojo.

2 Klausimas. Rekomenduojame II pirkimo objekto dalyje pagal poziciją 1. Nešiojamas kompiuteris, 1 vnt. naikinti TS punktą 30, nes TCO atitiktis yra viena iš galimų patvirtinimų pagal TS 29 punktą, kaip vienas iš galimų atitiktį patvirtinančių variantų. Paliekant šį punktą Perkančioji organizacija susiaurina atitiktį patvirtinančių dokumentų spektrą pagal 29 punktą, nors PO neturi teisės vienu ar kitokiu būdu siaurinti įstatymais ar poįstatyminiais aktais nustatytų reikalavimų turinį ar atitiktį patvirtinančių dokumentų opcijas. 

2 Atsakymas. Nurodant atitiktį II pirkimo objekto dalies 1 pozicijos „Nešiojamas kompiuteris, 1 vnt“ 29 bei 30 p. reikalavimams gali būti teikiami tie patys dokumentai. 

Taip pat primename, kadd Techninės specifikacijos 1 p. yra nurodyta, kad: Šiose specifikacijose pateiktos nuorodos į standartus/technologijas/prekės ženklus yra tik rekomendacinio pobūdžio, todėl standartai/technologijos/prekės ženklai gali būti pakeisti lygiaverčiais. Jeigu techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Visais atvejais siūlomos prekės/standarto/technologijos lygiavertiškumą turi įrodyti tiekėjas, teikdamas pasiūlymą.

3 Klausimas. Prašome pašalinti prieštaravimus TS pagal III pirkimo objekto dalies pozicijas 2. Stacionarus kompiuteris su dviem monitoriais, 3 vnt., kur TS punkte 16 „reikalaujama komplektacijoje „Monitorius, 6 vnt.“, nors turėtų būti 2.

3 Atsakymas. Paaiškiname, kad III pirkimo objekto dalies 2 pozicijos  „Stacionarus kompiuteris su dviem monitoriais, 3 vnt.” 16 p. parametras turi būti suprantamas kaip bendras monitorių kiekis šioje pozicijoje.

Teikiant pasiūlymo kainą turi būti nurodoma vnt. kaina už vieną stacionarų kompiuterį su dviem monitoriais (viso trys kompiuteriai ir šeši monitoriai).


